b'\n_START_ARTICLE_\nGrand Prix de la Marne 1935\n_START_SECTION_\nPoro\xc4\x8dilo\n_START_PARAGRAPH_\nDirkalnik Maserati V8RI je na tej dirki kon\xc4\x8dno debitiral, z njim je dirkal Philippe Etan\xc3\xa7elin iz mo\xc5\xa1tva Scuderia Subalpina. Guglielmo Carraroli ni \xc5\xa1tartal, ker je ob neuradnem treniranju na trasi dirkali\xc5\xa1\xc4\x8da, ki je potekala po javnih cestah, v izgogib tr\xc4\x8denenju z drugim vozilom zapeljal s ceste in si po\xc5\xa1kodoval nogo. Napovedani mo\xc5\xa1tvi Auto Union in Automobiles Ettore Bugatti se nista pojavili._NEWLINE_Dirka je potekala v dveh preddirkah in finalu, kjer so dominirali dirka\xc4\x8di Ferrarija, ki so dosegli dvojno zmago, Ren\xc3\xa9 Dreyfus s prvo zmago sezone pred Louisom Chironom, tretji pa je bil Raymond Sommer. Etan\xc3\xa7elin je z novim dirkalnikom odstopil zaradi okvare motorja dva kroga pred ciljem.'